PMIndiaData/PMIndiaSum huggingface dataset:
কুয়ালা লামপুরে প্রধানমন্ত্রীর কর্মসূচি

প্রধানমন্ত্রী শ্রী নরেন্দ্র মোদি শনিবার কুয়ালা লামপুরে আসিয়ান-ভারত সম্মেলনে ভাষণ দিয়েছেন| এই শিখর সম্মেলনের প্রারম্ভিক ভাষণে প্রধানমন্ত্রী বলেন, “আমরা এমন এক সময় সম্মিলিত হয়েছি, যখন এই বিশ্ব বিভিন্ন রকম সমস্যা যেমন – অর্থনৈতিক অনিশ্চয়তা, রাজনৈতিক অস্থিরতা, নিরাপত্তার হুমকি ইত্যাদির সম্মুখীন| এই কঠিন সময়ে ভারত ও আসিয়ান হচ্ছে আশাবাদের দুটি উজ্জ্বল বিন্দু|” প্রধানমন্ত্রী বলেন, “ভারতে রুপান্তরের গতি ও ব্যাপকতা বিস্তৃত, তাই ভারতে অর্থনৈতিক সুবিধাবলির কলেবরও বিশাল| তাছাড়া, আমাদের পরিবেশও এখন উন্মুক্ত ও স্বাগত জানানোর মতো| আর তার প্রতিফলন ঘটেছে ব্যবসা করার প্রক্রিয়া সহজ এমন দেশগুলি নিয়ে বিশ্ব ব্যাংক যে তালিকা তৈরী করেছে, সেই তালিকায় ভারতের স্থান অনেকটাই উপরের দিকে উঠে আসায়| এবং আমরা অত্যন্ত গতি ও দৃঢ়তার সাথে আমাদের সংস্কারের কর্মসূচি চালিয়ে যাব| আসিয়ানের আর্থিক অবস্থার অগ্রগতিও গতি ও দৃঢ়তার সঙ্গে অব্যাহত| আমার এব্যাপারে কোন সন্দেহ নেই যে, আমরা আমাদের ১.৯ বিলিয়ন মানুষের সমৃদ্ধির জন্য বাড়তি প্রয়াস নেব|” প্রধানমন্ত্রী বলেন, “অংশিদারিত্বমূলক সমৃদ্ধির জন্য মূল পথ হচ্ছে যোগাযোগ| ত্রিপাক্ষিক মহাসড়ক প্রকল্পের অগ্রগতি ভালোভাবে এগোচ্ছে এবং তা ২০১৮ সালের মধ্যেই সম্পন্ন হওয়া উচিত|” প্রধানমন্ত্রী বলেন, “আমরা আসিয়ান-ভারত বিজ্ঞান ও প্রযুক্তি উন্নয়ন তহবিলকে বর্তমানের দশ লক্ষ মার্কিন ডলার থেকে বাড়িয়ে ৫০ লক্ষ মার্কিন ডলার করব| আমরা একটি আসিয়ান-ভারত উদ্ভাবনী মঞ্চ গড়ে তুলতে আগ্রহী, যার মাধ্যমে স্বল্প মূল্যের প্রযুক্তির বানিজ্যিকীকরণ, প্রযুক্তি পরিবর্তন ও সহযোগিতামূলক গবেষণা ও উন্নয়ন প্রকল্পকে সহায়তা করা হবে|” প্রধানমন্ত্রী শ্রী নরেন্দ্র মোদি কুয়ালা লামপুরে আসিয়ান সম্মেলনের ফাঁকে গণপ্রজাতন্ত্রী চিনের প্রধানমন্ত্রী শ্রী লি কেকিয়াং-এর সঙ্গে বৈঠক করেন| দু’পক্ষই আর্থিক মন্দা, আবহাওয়া পরিবর্তন ও আন্তর্জাতিক সন্ত্রাসবাদ সহ বিশ্বের নানা বিষয় নিয়ে পর্যালোচনা করেন| চিনের প্রধানমন্ত্রীর মতে, আর্থিক মন্দা সত্বেও ভারত প্রবৃদ্ধির গতি বজায় রেখেছে| প্যারিসে আসন্ন সি.ও.পি. সম্মেলনের প্রস্তুতি নিয়েও আলোচনা হয় দু’পক্ষের| শ্রী নরেন্দ্র মোদি চিনের প্রধানমন্ত্রীকে সৌর-জোটের পদক্ষেপ নিয়ে তাঁকে জানান এবং এই জোটে চিনকে যোগ দেওয়ার আমন্ত্রণ জানান| দু’পক্ষই ঐকমত্য হয়েছেন যে, সন্ত্রাসবাদ এখন সবচেয়ে বড় সমস্যা এবং এর মোকাবিলায় আন্তর্জাতিক গোষ্ঠীকে একজোট হতে হবে| দ্বিপাক্ষিক ক্ষেত্রে বানিজ্য ও বিনিয়োগ নিয়েও আলোচনা হয়| প্রধানমন্ত্রী শ্রী নরেন্দ্র মোদি চিনের সঙ্গে ভারতের বানিজ্য ঘাটতি নিয়ে উদ্বেগ পুনরায় তুলে ধরেন| দক্ষতা উন্নয়নের ক্ষেত্রে সহযোগিতার বিষয় নিয়েও তাঁদের মধ্যে আলোচনা হয়| জাপানের প্রধানমন্ত্রী শ্রী শিনজো আবে প্রধানমন্ত্রী শ্রী নরেন্দ্র মোদিকে দ্বি-প্রাহরিক আহারে আমন্ত্রণ জানান| সেখানে শ্রী শিনজো আবে বলেন, ভারত ও জাপানের দ্বিপাক্ষিক সম্পর্ক পৃথিবীর অন্যান্য যে কোনো দ্বিপাক্ষিক সম্পর্কের চেয়ে বেশি শক্তিশালী| প্রধানমন্ত্রী শ্রী নরেন্দ্র মোদি দ্বিপাক্ষিক সম্পর্ক নিয়ে জাপানের প্রধানমন্ত্রীর দৃষ্টিভঙ্গিকে সমর্থন জানান এবং বলেন, ভারতে শ্রী শিনজো আবের সফর নিয়ে তিনি আশাবাদী| প্রধানমন্ত্রী বলেন, জাপান বিভিন্ন ক্ষেত্রে ভারতের সহযোগী হয়েছে, যেমন ব্যাপক রুপান্তরের সম্ভাবনাপূর্ণ দিল্লি মুম্বাই ইন্ডাস্ট্রিয়াল করিডোর (ডি.এম.আই.সি.) প্রকল্প| আলোচনায় অন্যান্য বিষয়ের মধ্যে আঞ্চলিক যোগাযোগ, জাহাজ চলাচলে নিরাপত্তা, আসন্ন সি.ও.পি.-২১ বৈঠক, সংযুক্ত রাষ্ট্রসংঘের নিরাপত্তা পরিষদের সংস্কার এবং সন্ত্রাসবাদের সমস্যা ইত্যাদিও ওঠে আসে|
এইচ.এম.টি. ঘড়ি কোম্পানির জমি হস্তান্তরে অনুমোদন দিল কেন্দ্রীয় মন্ত্রিসভা

প্রধানমন্ত্রীশ্রী নরেন্দ্র মোদির পৌরহিত্যে কেন্দ্রীয় মন্ত্রিসভা ভারী শিল্প বিভাগের কয়েকটিপ্রস্তাবের অনুমোদন দিয়েছে| এর মধ্যে রয়েছে: (১) ব্যাঙ্গালুরু ও তুমকুরেএইচ.এম.টি. ওয়াচেস লিমিটেড-এর ২০৮.৩৫ একর জমি ভারতীয় মহাকাশ গবেষণা সংস্থাকে(ইসরো) ১১৯৪.২১ কোটি টাকা এবং সঙ্গে অন্যান্য প্রযোজ্য করের অর্থের বিনিময়েহস্তান্তর| (২) ব্যাঙ্গালুরুতে এইচ.এম.টি.-এর গ্লোবাল ওয়ারহাউসের ১ একর জমি গ্যাসঅথরিটি অফ ইন্ডিয়া লিমিটেডকে (গেইল) ৩৪.৩০ কোটি টাকা এবং সঙ্গে অন্যান্য প্রযোজ্যকরের অর্থের বিনিময়ে হস্তান্তর| জমিবিক্রি থেকে পাওয়া অর্থে বিভিন্ন ঋণ ও অগ্রিমের টাকা মেটানো এবং জমি হস্তান্তরেরজন্য প্রযোজ্য করের অর্থ মিটিয়ে দেওয়ার পর সরকারি তহবিলে জমা করবে কোম্পানি| ভারতেসাধারণ নাগরিকের জন্য হাতঘড়ি তৈরি করার ক্ষেত্রে এইচ.এম.টি. পথিকৃত কোম্পানি|একসময় ‘ভারতের সময়রক্ষক ’ হিসেবে পরিচিত এই কোম্পানির প্রচুর লোকসান হওয়ায় এবংবর্তমান প্রতিযোগিতার অর্থনীতিতে পুনরুজ্জীবনের কোনো সুযোগ না থাকায় বন্ধ করে দিতেহয়েছে| কোম্পানির সমস্ত কর্মচারীদের আকর্ষণীয় ভি.আর.এস./ভি.এস.এস. প্রদান করে ২০১৬সালের জানুয়ারি মাসে একে বন্ধ করে দেওয়ার সিদ্ধান্ত নেওয়া হয়| ব্যাঙ্গালুরু ওতুমকুরের কর্মচারীরা সরকারের ক্ষতিপূরণ-স্বরূপ অর্থের(গোল্ডেন হ্যান্ডশেক) প্রকল্পগ্রহণ করে খুশিমনে বাড়ি ফিরে গেছেন| এই হস্তান্তরের ফলে জমির সদ্ব্যবহার সুনিশ্চিতহবে| .
ভারত-সৌদি আরব শ্রম সহযোগিতা : কর্মপরবর্তী অনুমোদন কেন্দ্রীয় মন্ত্রিসভার

ভারত ও সৌদি আরবের মধ্যে সম্পাদিত শ্রম সহযোগিতা চুক্তিটিকে কর্মপরবর্তী অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ এ সম্পর্কিত একটি প্রস্তাবে সম্মতি দেওয়া হয়। প্রধানমন্ত্রী শ্রী নরেন্দ্র মোদীর এ বছর এপ্রিল মাসে সৌদি আরব সফরকালে এই চুক্তিটি সম্পাদিত হয় রিয়াধে। এই চুক্তি সম্পাদনের ফলে সৌদি আরবে কর্মরত দক্ষ ও অদক্ষ ভারতীয় শ্রমিকরা বিশেষভাবে উপকৃত হবেন। চুক্তি অনুযায়ী, এই সুযোগ সম্প্রসারণের ক্ষেত্রে বর্ণ, ধর্মবিশ্বাস এবং লিঙ্গের ক্ষেত্রে কোনরকম ভেদাভেদ বা বৈষম্য করা হবে না। /
দেশে নির্দিষ্ট সময়ে নির্ধারিত কাজ করার ব্যবস্থাপনায় সিএজি-র গুরুত্বপূর্ণ ভূমিকা রয়েছে : প্রধানমন্ত্রী

প্রধানমন্ত্রী শ্রী নরেন্দ্র মোদী আজ নতুন দিল্লিতে অ্যাকাউন্ট্যান্ট জেনারেল ও ডেপুটি অ্যাকাউন্ট্যান্ট জেনারেলদের কনক্লেভে বক্তব্য রাখেন। এই অনুষ্ঠানে প্রধানমন্ত্রী বলেন, দেশে নির্দিষ্ট সময়ে নির্ধারিত কাজ করার যে সংস্কৃতি গড়ে উঠেছে, সেখানে ক্যাগের ভূমিকা গুরুত্বপূর্ণ। আর এটি সম্ভব হয়েছে, ক্যাগের ক্ষেত্রীয় দপ্তরের আধিকারিক-সহ সকলের কঠোর পরিশ্রমের মধ্য দিয়ে। ক্যাগের বিশ্বাসযোগ্যতা ও শক্তির মূল উৎস কর্মরত দায়িত্ববদ্ধ হিসাব রক্ষকরা বলে তিনি মনে করেন। দীর্ঘদিনের এই প্রতিষ্ঠানে পরিবর্তন আনার ওপর তিনি গুরুত্ব দেন। যদিও সেটি বাস্তবায়িত করার একটি বড় চ্যালেঞ্জের ব্যাপার। প্রধানমন্ত্রী বলেন, আজকের দিনে সংস্কার নিয়ে আলোচনা করা নিছক একটি কথার কথা। যখন পুরো দায়বদ্ধতার সঙ্গে সৎভাবে প্রত্যেকে সংস্কারে ব্রতী হবেন, তখনই তা সফলভাবে রূপায়িত হবে। আর দেশের প্রতিটি সরকার ও ক্যাগ-সহ প্রতিটি সংগঠনের ক্ষেত্রে এটি প্রযোজ্য। তিনি বলেন, ক্যাগের হিসাব পরীক্ষার কাজে পরিবর্তন আনা হয়েছে। ক্যাগ যে কাজটি করে, প্রশাসনের ওপর তার প্রত্যক্ষ প্রভাব পড়ে। ক্যাগের হিসাব পরীক্ষার পদ্ধতিটি খুব সময় নেয় না। বর্তমানে ক্যাগ প্লাস –এ উন্নীত করার প্রক্রিয়া শুরু হয়েছে। …
প্রধানমন্ত্রী ‘হুনার হাট’ ঘুরে দেখলেন

প্রধানমন্ত্রী শ্রী নরেন্দ্র মোদী আজ নতুন দিল্লিতে ‘হুনার হাট’ ঘুরে দেখেন। দেশের বিভিন্ন প্রান্ত থেকে এই যেসব হস্তশিল্পী, রন্ধনশিল্পী এবং কারিগর ‘হুনার হাট’-এ স্টল দিয়েছেন, তিনি সেগুলি ঘুরে পরিদর্শন করেন। ইন্ডিয়া গেটের লনে ২৫০টির বেশি এই ধরনের স্টল দেওয়া হয়েছে। এখানে অংশগ্রহণকারী বেশিরভাগ কারিগরই মহিলা। প্রধানমন্ত্রী অংশগ্রহণকারীদের সঙ্গে মতবিনিময় করেন এবং একটি সাংস্কৃতিক অনুষ্ঠান প্রত্যক্ষ করেন। ভারতের দেশজ চিরায়ত ঐতিহ্যকে রক্ষা করে তার প্রচারের মাধ্যমে কর্মসংস্থানের সুযোগ তৈরি করার সরকারের অঙ্গীকার এই ‘হুনার হাট’-এর মধ্য দিয়ে প্রতিফলিত। এই ধরনের ঐতিহ্যের অনেকগুলির অস্তিত্বই বর্তমানে সঙ্কটের সম্মুখীন। এ বছরের ‘হুনার হাট’-এর থিম হল ‘কৌশল কো কাম’। বিগত তিন বছরে এই ‘হুনার হাট’-এর মধ্য দিয়ে প্রায় ৩ লক্ষ শ্রেষ্ঠ হস্তশিল্পী, রন্ধনশিল্পী এবং কারিগরের কর্মসংস্থানের সুযোগ তৈরি হয়েছে। সুবিধাভোগীদের মধ্যে অনেকেই মহিলা। /…
ব্রিকস্‌ বাণিজ্য মঞ্চ ২০২২-এর উদ্বোধনী অনুষ্ঠানে প্রধানমন্ত্রী শ্রী নরেন্দ্র মোদীর ভাষণ

নয়াদিল্লি, ২২ জুন, ২০২২ মহামহিম, ব্রিকস্‌ বাণিজ্য সম্প্রদায়ের নেতারা, নমস্কার, বিশ্ব বাণিজ্যের উন্নয়নের ক্ষেত্রে অন্যতম হাতিয়ার হিসাবে গড়ে উঠবে ব্রিকস্‌। এই বিশ্বাস নিয়েই এর প্রতিষ্ঠা করা হয়েছিল। বর্তমানে সারা বিশ্ব যখন কোভিড পরবর্তী পরিস্থিতিতে উন্নয়নের পথে এগোচ্ছে, তখন ব্রিকস্‌ গোষ্ঠীভুক্ত দেশগুলির ভূমিকা ফের গুরুত্বপূর্ণ হয়ে উঠেছে। বন্ধুগণ, অতিমারী পরিস্থিতিতে যে অর্থনৈতিক সমস্যা দেখা দিয়েছে, তার মোকাবিলায় আমরা ভারতে সংস্কার, সম্পাদন ও রূপান্তর – এর নীতি গ্রহণ করেছি। এই দিশায় ভারতের অর্থ ব্যবস্থার উন্নতি বর্তমানে চোখে পড়ার মতো। চলতি বছর আমরা ৭.৫ শতাংশ হারে উন্নয়নের আশা করছি, যা আমাদের দ্রুত উন্নয়নশীল মূল অর্থনীতির দিকেই পরিচালিত করছে। আজ আমি ৪টি মূল বিষয়ে আপনাদের দৃষ্টি আকর্ষণ করতে চাই। প্রথমত, ভারতের বর্তমান অর্থনৈতিক উন্নয়নের অন্যতম মূল স্তম্ভ প্রযুক্তি-ভিত্তিক উন্নয়ন। আমরা প্রতিটি ক্ষেত্রেই উদ্ভাবনকে গুরুত্ব দিচ্ছি। গ্রিন হাইড্রোজেন, নীল অর্থনীতি, ক্লিন এনার্জি, ড্রোন, জিও স্পাশিয়াল ডেটার মতো ক্ষেত্রগুলিতে আমরা উদ্ভাবন-বান্ধব নীতি তৈরি করেছি। বর্তমানে উদ্ভাবনী ক্ষেত্রে ভারত বিশ্বের অন্যতম শ্রেষ্ঠ জৈব শৃঙ্খল ব্যবস্থাপনা, যার পরিচয় মেলে দেশের ক্রমবর্ধমান স্টার্টআপ-গুলির দ্বারা। ভারতে বর্তমানে ৭০ হাজারেরও বেশি স্টার্টআপে ১০০টিরও বেশি ইউনিকর্ন রয়েছে এবং এগুলির সংখ্যা ক্রমশ বেড়েই চলেছে। দ্বিতীয়ত, অতিমারী পরিস্থিতি সত্ত্বেও ভারত সর্বদাই বাণিজ্য গড়ার পথ সুগম করার চেষ্টা চালিয়ে যাচ্ছে। ব্যবসা-বাণিজ্যর পরিচালনার ক্ষেত্রে নীতি মান্যতার বোঝা কম করতে হাজার হাজার নিয়ম পরিবর্তন করা হয়েছে। সরকারি ব্যবস্থাপনা ও নীতিতে আরও স্বচ্ছতা ও পারদর্শিতা আনতে আমরা অবিরাম কাজ করে চলেছি। তৃতীয়ত, ভারতে পরিকাঠামো ক্ষেত্রে ব্যাপক পরিবর্তন এসেছে। আর তার সম্প্রসারণের কাজও চলছে। এজন্য ভারত জাতীয় মাস্টার প্ল্যান হাতে নিয়েছে। আমাদের জাতীয় পরিকাঠামো পাইপলাইনের আওতায় ১.৫ ট্রিলিয়ন ডলার বিনিয়োগের সুযোগ রয়েছে। চতুর্থত, ভারতে বর্তমানে যে ধরনের ডিজিটাল পরিবর্তন আসছে, তা গোটা বিশ্বে এর আগে কখনই চোখে পড়েনি। ২০২৫ সালের মধ্যে ভারতীয় ডিজিটাল অর্থনীতির মূল্য ১ ট্রিলিয়ন ডলারে পৌঁছে যাবে। ডিজিটাল ক্ষেত্রে উন্নয়ন মহিলাদের কাজে অংশগ্রহণের বিষয়টিতে উৎসাহদান করছে। আমাদের তথ্য প্রযুক্তি ক্ষেত্রে ৪০ লক্ষ ৪০ হাজার কর্মীর মধ্যে আনুমানিক ৩৬ শতাংশই মহিলা। প্রযুক্তি নির্ভর অর্থনীতিতে আর্থিক অন্তর্ভুক্তিকরণের সবচেয়ে বেশি সুবিধা পাচ্ছেন আমাদের গ্রামাঞ্চলের মহিলারা। ব্রিকস্‌ মহিলা বাণিজ্য জোট ভারতে এই রূপান্তরমুখী পরিবর্তনের বিষয়ে একটি সমীক্ষা করে দেখতে পারেন। একইভাবে, উদ্ভাবন-ভিত্তিক অর্থনৈতিক পুনরুজ্জীবনের ক্ষেত্রে এক অর্থবহ আলোচনার ক্ষেত্র প্রস্তুত হতে পারে। আমি পরামর্শ দিতে চাই যে, ব্রিকস্‌ বাণিজ্য মঞ্চ আমাদের সদস্য দেশের স্টার্টআপগুলির মধ্যে নিয়মিত আদান-প্রদানের জন্য একটি মঞ্চ গড়ে তুলতে পারে। আমি নিশ্চিত যে, ব্রিকস্‌ বাণিজ্য মঞ্চে আজকের আলোচনা বিশেষভাবে লাভজনক হবে। আমি আপনাদের সকলকে শুভকামনা জানাই। অনেক ধন্যবাদ।
খনিজ তেল এবং গ্যাস উত্তোলনে উন্নত পদ্ধতি ব্যবহারকে উৎসাহিত করতে একটি নীতি কাঠামো কেন্দ্রীয় মন্ত্রিসভায় অনুমোদিত

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে, খনিজ তেল এবং গ্যাসের অভ্যন্তরীণ উৎপাদন বাড়ানোর জন্য, উৎপাদনের উন্নত পদ্ধতি/অচিরাচরিত হাইড্রোকার্বন উৎপাদন পদ্ধতিকে উৎসাহিত করতে একটি নীতিকাঠামো গঠনের বিষয়টি অনুমোদিত হয়েছে। সেল গ্যাস ও তেল উৎপাদন ; টাইট গ্যাস ও তেল উৎপাদন ; গ্যাস হাইড্রেট এবং হেভি অয়েল থেকে তেল উৎপাদন, উন্নত উৎপাদন পদ্ধতি, অচিরাচরিত হাইড্রোকার্বন উৎস থেকে তেল ও গ্যাস সংগ্রহ এবং প্রযুক্তিগতভাবে জটিল পদ্ধতিতে প্রাকৃতিক উৎস থেকে খনিজ তেল সংগ্রহের বিষয়টিকে এই নীতি কাঠামোর মধ্যে ধরা হয়েছে। শিক্ষা এবং গবেষণা সংস্হার সঙ্গে শিল্প সংস্হার মেলবন্ধনের মাধ্যমে খনিজ তেল ও গ্যাসের অনুসন্ধান ও উৎপাদনের কাজকে উৎসাহিত করার লক্ষ্যেই কৌশলগত উদ্দেশে এই নীতি নির্ধারণ করা হয়েছে। সমস্ত চুক্তিভিত্তিক ব্যবস্হা এবং মনোনীত তৈলক্ষেত্রে এই নীতি কার্যকর হবে। নতুন এই নীতির ফলে খনিজ তেল অনুসন্ধান ও উৎপাদন ক্ষেত্রে বিনিযোগ বৃদ্ধি পাবে, অর্থনৈতিক তৎপরতা বাড়বে এবং অতিরিক্ত কর্মসংস্হানের সুযোগ সৃষ্টি হবে। বর্তমানে প্রচলিত তৈলক্ষেত্রগুলিতে নতুন এবং অত্যাধুনিক প্রযুক্তি ব্যবহারে এই নীতি সহায়ক ভূমিকা নেবে। নীতিটি রূপায়ণের জন্য কেন্দ্রীয় পেট্রল ও খনিজ তেল মন্ত্রক ;হাইড্রোকার্বন মহানির্দেশনালয়, শিল্পসংস্হা এবং শিক্ষা গবেষনা জগতের প্রতিনিধিদের নিয়ে একটি কমিটি গঠন করা হবে। আগামী ১০ বছরের জন্য এই কমিটি কার্যকর থাকবে এবং নতুন এই নীতিতে প্রস্তাবিত আর্থিক সুযোগ-সুবিধাগুলি ১২০ মাসের জন্য পাওয়া যাবে। দেশের খনিজ তেল ক্ষেত্রে আগামী ২০ বছরে ১২০ মিলিয়ন মেট্রিক টন অতিরিক্ত খনিজ তেল উৎপাদন এবং ৫২ বিলিয়ন ঘনমিটার অতিরিক্ত গ্যাস উৎপাদনের লক্ষ্যেই এই নীতিকাঠামো প্রণয়ন করা হয়েছে।
এবারের রেল বাজেট যথেষ্ট চিন্তাভাবনা প্রসূত – বললেন প্রধানমন্ত্রী

আজ সংসদে রেলমন্ত্রী শ্রী সুরেশ প্রভুর পেশ করা রেল বাজেট’কে যথেষ্ট ‘চিন্তাভাবনা প্রসূত বাজেট’ বলে বর্ণনা করেছেন প্রধানমন্ত্রী শ্রী নরেন্দ্র মোদী। রেলমন্ত্রীকে এজন্য ধন্যবাদ জানিয়ে শ্রী মোদী বলেছেন, প্রগতিশীল একটি দেশের সচল রেল ব্যবস্থার প্রতিফলন ঘটেছে এই বাজেট প্রস্তাবে। রেল বাজেট সম্পর্কে তাঁর প্রতিক্রিয়া ব্যক্ত করে প্রধানমন্ত্রী বলেন, দরিদ্র মানুষের মর্যাদা, নারী জাতির সম্মান, যুবসমাজের উৎসাহ উদ্দীপনা এবং সাধারণ মানুষের খুশি ও আনন্দ বাস্তবায়িত হয়ে উঠবে এবারের রেল বাজেটের মাধ্যমে। ভবিষ্যতের লক্ষ্যে এই বাজেট যথেষ্ট আশা ও সম্ভাবনাপূর্ণ বলে মন্তব্য করেন প্রধানমন্ত্রী। তিনি বলেন, গত বছরের রেল বাজেটে যে সমস্ত প্রতিশ্রুতি দেওয়া হয়েছিল, তার পূর্ণ বিবরণই রয়েছে এই বছরের বাজেটটিতে। গত এক বছরে আমরা অনেক ক্ষেত্রেই সাফল্য অর্জন করেছি। এবারের বাজেট আগামীদিনে এই কাজকেই আরও এগিয়ে নিয়ে যাবে। প্রধানমন্ত্রী বলেন, গত দুটি বাজেটের মূলমন্ত্রই ছিল পরিচ্ছন্নতা এবং যাত্রী স্বাচ্ছন্দ্য ও প্রযুক্তির উন্নয়ন। এছাড়াও, রেল প্রকল্পগুলি চালু করার ওপরই বেশি জোর দেওয়া হয়েছে, শুধুমাত্র সম্পূর্ণ করার ওপরই নয়। অন্ত্যোদয় এক্সপ্রেস এবং দীনদয়ালু রেল কোচ সংযোজনের মাধ্যমে দরিদ্র মানুষের জন্য সুপার ফাস্ট ট্রেনের যে বিশেষ ব্যবস্থা করা হয়েছে তার মাধ্যমে দরিদ্র সাধারণ যাত্রীদের কল্যাণে সরকারের অঙ্গীকারের কথাই পুনরুচ্চারিত হয়েছে। জাতীয় অর্থনীতিতে এই বাজেটের একটি দীর্ঘস্থায়ী ও ইতিবাচক প্রভাব পড়বে বলে মন্তব্য করেছেন শ্রী নরেন্দ্র মোদী। রেল প্রকল্পগুলির সঠিক পরিচালন, মূলধন বিনিয়োগের পরিমাণ বৃদ্ধি, প্রযুক্তি তথা তথ্য প্রযুক্তির প্রয়োগ ইত্যাদির মাধ্যমে ভারতীয় রেল এই ব্যবস্থা সম্ভব করে তুলবে। উত্তর-পূর্বাঞ্চল সহ দেশের অনগ্রসর এলাকাগুলির মধ্যে রেল সংযোগ গড়ে তোলার সরকারি প্রতিশ্রুতি পূরণে উপযুক্ত পদক্ষেপ গ্রহণ করা হয়েছে বলে মত প্রকাশ করেছেন প্রধানমন্ত্রী। রেলের পরিবহণ ক্ষমতার ক্ষেত্রে যে সমস্ত অপ্রতুলতা ছিল, তা দূর করারও প্রচেষ্টা রয়েছে এবারের বাজেটে। গত এক বছরে রেলের কার্যদক্ষতা বাড়াতে বেশ কিছু ব্যবস্থা গ্রহণ করা হয়েছে বলে জানিয়েছেন প্রধানমন্ত্রী। প্রধানমন্ত্রী বলেন, শ্রী সুরেশ প্রভুর বাজেট পেশের আগে অনেক বাজেটই আমরা লক্ষ্য করেছি। আমি সেগুলির সমালোচনা করতে চাই না। কিন্তু, পূর্ববর্তী সরকারের বিগত পাঁচ বছরের বাজেট যদি আমরা পর্যালোচনা করি, তা হলে দেখতে পাই যে, সুরেশ প্রভুজীর বাজেটে বিনিয়োগের প্রস্তাব করা হয়েছে পূর্ববর্তী সরকারের বিনিয়োগ প্রস্তাবের তুলনায় আড়াই গুণ বেশি। শ্রী মোদী তাঁর প্রতিক্রিয়ায় আরও বলেছেন, জাতিকে নতুন করে গড়ে তোলার লক্ষ্যে এই বাজেট একটি গুরুত্বপূর্ণ হাতিয়ার। আরও গুরুত্বপূর্ণ বিষয় হল, রেলের সম্প্রসারণে রাজ্য সরকারগুলির উৎসাহ ও আগ্রহের সঙ্গে অংশগ্রহণ। এজন্য একটি বিস্তারিত রূপরেখাও ছকে ফেলা হয়েছে। এরই পাশাপাশি, রেলের কর্মী এবং যাত্রী সাধারণের সহযোগিতা প্রার্থনা করা হয়েছে। ব্যয়ের ক্ষেত্রে শৃঙ্খলা, পরিচালনের ক্ষেত্রে দক্ষতা এবং গ্রাহক পরিষেবার ক্ষেত্রে জোর দেওয়াই আমার সরকারের অগ্রাধিকারপ্রাপ্ত বিষয়। তারই প্রতিফলন ঘটেছে এই বাজেটটিতে। পরিশেষে, রেলমন্ত্রী শ্রী সুরেশ প্রভু সহ সমগ্র রেল পরিবার এবং রেলওয়ে টিমকে ধন্যবাদ ও অভিনন্দন জানিয়েছেন শ্রী নরেন্দ্র মোদী।
মহারাষ্ট্রের রায়গড়ে ভূমিধ্বসের ফলে মৃত্যুর ঘটনায় প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী, মহারাষ্ট্রের রায়গড়ে ভূমিধ্বসের কারণে মৃত্যুর খবরে শোক প্রকাশ করেছেন। এক ট্যুইট বার্তায় প্রধানমন্ত্রী বলেছেন, “মহারাষ্ট্রের রায়গড়ে ভূমিধ্বসে প্রাণহানির ঘটনায় আমি শোকাহত। শোকসন্তপ্ত পরিবারগুলির প্রতি আমার সমবেদনা জানাই। আহতরা দ্রুত আরোগ্য লাভ করুন, সেই কামনা করি। মহারাষ্ট্রে প্রবল বৃষ্টিপাতের জন্য উদ্ভুত পরিস্থিতির দিকে নজর রাখা হচ্ছে এবং বৃষ্টিপাতে ক্ষতিগ্রস্থ অঞ্চলে সাহায্যের ব্যবস্থা করা হচ্ছে।” প্রধানমন্ত্রী, এই দুর্ঘটনায় যারা প্রাণ হারিয়েছেন, তাঁদের এককালীন ২ লক্ষ টাকা এবং আহতদের ৫০ হাজার টাকা অর্থ সাহায্যের কথা ঘোষণা করেছেন। প্রধানমন্ত্রীর দপ্তরের এক ট্যুইট বার্তায় বলা হয়েছে, “প্রধানমন্ত্রী@narendramodi পিএমএনআরএফ থেকে মহারাষ্ট্রের রায়গড়ে ভূমিধ্বসে যাঁরা প্রাণ হারিয়েছেন, তাঁদের নিকট আত্মীয়কে এককালীন ২ লক্ষ টাকা অর্থ সাহায্যের কথা ঘোষণা করেছেন। আহতদের ৫০ হাজার টাকা দেওয়া হবে।”
মিশরের রাষ্ট্রপতির সঙ্গে প্রধানমন্ত্রীর টেলিফোনে কথা

প্রধানমন্ত্রী শ্রী নরেন্দ্র মোদী আজ মিশরের রাষ্ট্রপতি মি: আব্দেল ফাতাহ এল- সিসি –র সঙ্গে টেলিফোনে কথা বলেন। উভয় নেতা বিশ্বজুড়ে কোভিড – ১৯ মহামারীর ফলে সৃষ্ট সমস্যা নিয়ে আলোচনা করেন। পরিস্থিতির মোকাবিলায় তাঁরা, কি কি ব্যবস্থা নিয়েছেন, তা নিয়ে কথা বলেন। দুই দেশ এই সমস্যা মোকাবিলা করার সময় যে সব অভিজ্ঞতা সঞ্চয় করেছে, তা আদান-প্রদানের জন্য উভয় নেতা সহমত পোষণ করেন। সঙ্কটের এই সময়ে মিশরকে ভারতের, অত্যাবশক ওষুধ সহ সম্ভাব্য সব রকমের সহায়তার আশ্বাস দিলেন প্রধানমন্ত্রী। তিনি মিশরে বসবাসরত ভারতীয়দের সাহায্যের জন্য রাষ্ট্রপতি এল-সিসির উদ্যোগের জন্য ধন্যবাদ জানান। দু’দেশের মধ্যে নিবিড় সহযোগিতা ও অভিজ্ঞতা ভাগ করে নেবার বিষয়ে আধিকারিকদের মধ্যে যোগাযোগ রক্ষা করার প্রসঙ্গে উভয় নেতাই মতৈক্যে পৌঁছান।
‘প্রগতি’র মঞ্চে ন’টি পরিকাঠামো ক্ষেত্রের কাজকর্ম পর্যালোচনা করলেনপ্রধানমন্ত্রী, নির্দেশ দিলেন কর্মসূচি রূপায়ণের কাজ দ্রুততর করে তোলার

তথ্যপ্রযুক্তি-ভিত্তিকবহু উদ্দেশ্যসাধক ‘প্রগতি’র মঞ্চে সক্রিয় প্রশাসন এবং কর্মসূচির সময়োচিত রূপায়ণসম্পর্কে এক আলোচনা ও মতবিনিময় অনুষ্ঠানে আজ নেতৃত্ব দিলেন প্রধানমন্ত্রী শ্রীনরেন্দ্র মোদী। এরআগে, ‘প্রগতি’র মঞ্চে অনুষ্ঠিত ২২টি বৈঠকে ৯.৩১ লক্ষ কোটি টাকা বিনিয়োগে ২০০টিকেন্দ্রীয় প্রকল্প ও কর্মসূচির পর্যালোচনা করেন প্রধানমন্ত্রী। ১৭টি ক্ষেত্রেনাগরিকদের ক্ষোভ ও অভিযোগ সম্পর্কিত সমস্যাগুলির নিষ্পত্তিতে গৃহীত ব্যবস্থাসম্পর্কেও তিনি খোঁজখবর নেন। আজ‘প্রগতি’র মঞ্চে ২৩তম বৈঠকে ক্রেতাসাধারণের অভিযোগ সম্পর্কিত বিষয়গুলির মোকাবিলায়গৃহীত ব্যবস্থাদির অগ্রগতির বিষয়টি খতিয়ে দেখেন শ্রী নরেন্দ্র মোদী। এই ধরনেরঅভিযোগগুলির নিষ্পত্তিতে দ্রুত ব্যবস্থা গ্রহণের বিষয়গুলি সম্পর্কে আজ বৈঠকে তাঁকেবিশদভাবে অবহিত করা হয়। ক্রেতাসাধারণের মধ্যে ক্ষোভ ও অভিযোগের মাত্রা বৃদ্ধিপাওয়ায় উদ্বেগ প্রকাশ করেন প্রধানমন্ত্রী। এর মোকাবিলায় উপযুক্ত প্রশাসনিক পদক্ষেপগ্রহণের ওপর আজ বিশেষ জোর দেন তিনি। রেল,সড়ক, বিদ্যুৎ, পুনর্নবীকরণযোগ্য জ্বালানি সহ ৯টি গুরুত্বপূর্ণ পরিকাঠামো প্রকল্পেররূপায়ণ ও অগ্রগতির বিষয়টিও আজ পর্যালোচনা করেন তিনি। উত্তরাখণ্ড, ওড়িশা,পশ্চিমবঙ্গ, কর্ণাটক, তামিলনাড়ু, কেরল, নাগাল্যান্ড, অসম, মহারাষ্ট্র, তেলেঙ্গানাএবং অন্ধ্রপ্রদেশে রূপায়িত হচ্ছে ৩০ হাজার কোটি টাকারও বেশি বিনিয়োগের এইপ্রকল্পগুলি। ‘প্রধানমন্ত্রীখনিজ ক্ষেত্র কল্যাণ যোজনা’ রূপায়ণ সম্পর্কেও আজ খোঁজখবর নেন শ্রী মোদী।যেজেলাগুলি প্রকল্প রূপায়ণের দিক থেকে এখনও পিছিয়ে রয়েছে, সেখানে ঘাটতি পূরণ করতেএবংরূপায়ণ সম্পর্কিত কাজকর্মে গতি সঞ্চার করতে জেলা খনিজ ফাউন্ডেশনের (ডিএমএফ) তহবিলব্যবহারের পরামর্শ দেন তিনি। প্রধানমন্ত্রী বলেন, ভারতের স্বাধীনতা লাভের ৭৫তমবর্ষে, অর্থাৎ আগামী ২০২২ সালের মধ্যে ধার্য লক্ষ্যমাত্রা পূরণে দ্রুত গতিতে কাজকরে যাওয়া এখন একান্ত জরুরি।
প্রধানমন্ত্রী ২৮শে আগস্ট জালিয়ানওয়ালাবাগ স্মারকের পুনর্নিমিত প্রাঙ্গন জাতির উদ্দেশে উৎসর্গ করবেন

প্রধানমন্ত্রী শ্রী নরেন্দ্র মোদী ২৮শে আগস্ট সন্ধ্যে ৬টা ২৫ মিনিটে ভিডিও কনফারেন্সের মাধ্যমে জালিয়ানওয়ালাবাগ স্মারকের পুনর্নিমিত প্রাঙ্গনটি জাতির উদ্দেশে উৎসর্গ করবেন।তিনি স্মারক সংগ্রহশালার গ্যালারিগুলিও উদ্বোধন করবেন। কেন্দ্রীয় সরকার, স্মারক প্রাঙ্গনটির উন্নতিকল্পে একগুচ্ছ পদক্ষেপ নিয়েছে। গৃহীত উদ্যোগ সমূহ – অব্যবহৃত পড়ে থাকা বাড়িগুলিকে কাজে লাগিয়ে সংগ্রহশালার চারটি গ্যালারি তৈরি করা হয়েছে।অডিও ভিজ্যুয়াল প্রযুক্তির প্রয়োগ, বিভিন্ন ধরণের প্রজেকশন, ত্রিমাত্রিক উপস্থাপনা এবং শিল্প স্থাপত্যের মাধ্যমে গ্যালারিগুলি তদানীন্তন পাঞ্জাবে ঐতিহাসিক ঘটনাসমূহ তুলে ধরবে। ১৯১৯ সালের ১৩ই এপ্রিল জালিয়ানওয়ালাবাগের হত্যাকান্ডটি আলো ও ধ্বনির মাধ্যমে ফুটিয়ে তোলা হবে। প্রাঙ্গনে একগুচ্ছ উন্নয়নমূলক প্রকল্প শুরু করা হয়েছে।পাঞ্জাবের স্থানীয় স্থাপত্যের সঙ্গে সাজুয্য রেখে ঐতিহ্যবাহী ভবনগুলিতে সংস্কারের কাজ করা হয়েছে। শহিদী পাঁচিল পুনর্নিমিত হয়েছে। এর কাঠামো আরো শক্তিশালী করা হয়েছে।বাগের মধ্যবর্তী স্থানে অনির্বাণ শিখাটির মেরামতি করা হয়েছে। জলাশয়টিকে পদ্ম পুকুরে পরিণত করা হয়েছে। বাগের রাস্তাগুলি আরো চওড়া করা হয়েছে। পুনর্নিমিত স্মারকে বেশ কিছু নতুন ও আধুনিক ব্যবস্থা কার্যকর করা হচ্ছে। যথাযথ দিক নির্দেশনার মধ্য দিয়ে বিভিন্ন জায়গায় যাওয়ার পথ দেখানো হয়েছে।গুরুত্বপূর্ণ স্থানগুলিকে আলোকিত করার পাশাপাশি বাগানজুড়ে শব্দচিত্রের এক অনুপম আস্বাদন দর্শকরা পাবেন। এছাড়াও বৃটিশদের গুলিতে আহতদের উদ্ধার করার জায়গা, অমর জ্যোতি এবং পতাকা উত্তোলনের জায়গাটিকে নতুন করে গড়ে তোলা হয়েছে। অনুষ্ঠানে কেন্দ্রীয় সংস্কৃতি মন্ত্রী, কেন্দ্রীয় আবাসন ও নগরোন্নয়ন মন্ত্রী, সংস্কৃতি প্রতিমন্ত্রী, পাঞ্জাব ও হরিয়ানার রাজ্যপাল এবং মুখ্যমন্ত্রী, উত্তরাখন্ড ও হিমাচল প্রদেশের মুখ্যমন্ত্রী, পাঞ্জাবের লোকসভা এবং রাজ্যসভার সাংসদরা, জালিয়ানওয়ালাবাগ জাতীয় স্মারক সৌধ ট্রাস্টের সদস্যরা সহ বিশিষ্ট ব্যক্তিবর্গ উপস্থিত থাকবেন।
মার্কিন যুক্তরাষ্ট্রের নতুন প্রেসিডেন্টকে অভিনন্দন ভারতের প্রধানমন্ত্রীর

মার্কিন যুক্তরাষ্ট্রের নবনির্বাচিত প্রেসিডেন্ট হিসেবে মিঃ ডোনাল্ড ট্রাম্প দায়িত্বভারগ্রহণ করায় তাঁকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। একবার্তায় তিনি বলেছেন : “মার্কিনপ্রেসিডেন্ট হিসেবে দায়িত্বভার গ্রহণ করায় ডোনাল্ড ট্রাম্পকে অভিনন্দন। আগামীবছরগুলিতে মার্কিন যুক্তরাষ্ট্রের উত্তরোত্তর সাফল্যের লক্ষ্যে তাঁর নেতৃত্বদানেরজন্য আন্তরিক শুভকামনা জানাই। আমাদের মিলিতমূল্যবোধ ও সাধারণ স্বার্থের মধ্যেই নিহিত রয়েছে ভারত-মার্কিন কৌশলগতঅংশীদারিত্বের সম্পর্ক। ভারত-মার্কিনসম্পর্ককে আরও গভীরে নিয়ে যাওয়ার লক্ষ্যে এবং আমাদের সহযোগিতার সম্ভাবনাময়দিকগুলির সুফল আহরণে প্রেসিডেন্টের সঙ্গে একযোগে কাজ করে যাওয়ার জন্য আমরাবিশেষভাবে আগ্রহী।” /
ইন্ডিয়ান ইনস্টিটিউট অফ ইনফরমেশন টেকনলজি আইন (সংশোধনী) বিল, ২০২০-তে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ নিম্নলিখিত বিষয়গুলির অনুমোদন দেওয়া হয় : i. ইন্ডিয়ান ইনস্টিটিউট অফ ইনফরমেশন টেকনলজি আইন (সংশোধনী) বিল, ২০২০ অনুমোদনের প্রস্তাবনা। ii. সরকারি-বেসরকারি অংশীদারিত্বে গড়া ২০টি আইআইআইটি-র প্রত্যেকটিতে একটি করে অনুমোদন পরবর্তীতে মোট ২১টি ডিরেক্টরের পদ ও কুর্নুলের আইআইআইটিডিএম (আইআইআইটি-সিএফটিআই)-এর জন্য একজন ডিরেক্টরের পদ সৃষ্টির সিদ্ধান্ত। iii. সরকারি-বেসরকারি অংশীদারিত্বে গড়া ২০টি আইআইআইটি-র প্রত্যেকটিতে অনুমোদন পরবর্তীতে একটি করে মোট ২১টি রেজিস্ট্রারের পদ ও কুর্নুলের আইআইআইটিডিএম (আইআইআইটি-সিএফটিআই)-এর জন্য একজন রেজিস্ট্রারের পদ সৃষ্টির সিদ্ধান্ত প্রভাব এই বিলের ফলে বর্তমানের ১৫টি ইন্ডিয়ান ইনস্টিটিউট অফ ইনফরমেশন টেকনলজি বা আইআইআইটি-র পাশাপাশি, ‘জাতীয় গুরুত্বপূর্ণ প্রতিষ্ঠান’ হিসেবে বাকি পাঁচটি আইআইআইটি-র ডিগ্রি প্রদানের ক্ষমতা থাকবে। এই আইআইআইটি-গুলি সরকারি-বেসরকারি অংশীদারিত্বে গড়ে উঠবে। এর ফলে এইসব প্রতিষ্ঠানগুলি ব্যাচেলার অফ টেকনলজি (বি-টেক) অথবা মাস্টার অফ টেকনলজি (এম-টেক) বা পিএইচডি দিতে পারবে। এতে দেশে তথ্য-প্রযুক্তি ক্ষেত্রে গবেষণার জন্য ছাত্রছাত্রীদের আকৃষ্ট করার সুযোগ তৈরি হবে। বিস্তারিত i. ২০১৪ সালের এবং ২০১৭ সালের মূল আইনের সংশোধন করে ইন্ডিয়ান ইনস্টিটিউট অফ ইনফরমেশন টেকনলজি আইন (সংশোধন) বিল, ২০২০ পেশ করা হবে। ii. সুরাট, ভোপাল, ভাগলপুর, আগরতলা এবং রায়চুরে সরকারি-বেসরকারি অংশীদারিত্বে তৈরি পাঁচটি ইন্ডিয়ান ইনস্টিটিউট অফ ইনফরমেশন টেকনলজিকে বিধিবদ্ধ মর্যাদাদান এবং ২০১৭ সালের ইন্ডিয়ান ইনস্টিটিউট অফ ইনফরমেশন টেকনলজি (সরকারি-বেসরকারি অংশীদারিত্ব) আইন অনুসারে, বাকি ১৫টি ইন্ডিয়ান ইনস্টিটিউট অফ ইনফরমেশন টেকনলজির মতো এই পাঁচটি প্রতিষ্ঠানও জাতীয় গুরুত্বপূর্ণ প্রতিষ্ঠান হিসেবে ঘোষিত হবে। সুরাট, ভোপাল, ভাগলপুর, আগরতলা এবং রায়চুরে এই পাঁচটি আইআইআইটি-কে এখন থেকে বাকি ১৫টি আইআইআইটি-র মতো সরকারি-বেসরকারি অংশীদারিত্বের মাধ্যমে পরিচালনার জন্য আইআইআইটি (পিপিপি) আইন, ২০১৭-র আওতাভুক্ত করা হল। ২০১৪-র আইআইআইটি আইন অনুযায়ী আইআইআইটিডিএম কুর্নুল, আইআইআইটি এলাহাবাদ, আইআইআইটিএম গোয়ালিয়র, আইআইআইটিডিএম জব্বলপুর, আইআইআইটিডিএম কাঞ্চিপুরমের মতো কাজ করবে। এই আইআইআইটি-গুলিতে ডিরেক্টর এবং রেজিস্ট্রারের পদ ইতিমধ্যেই রয়েছে। বর্তমান প্রস্তাবটি এঁদের অতিরিক্ত আর্থিক বোঝা ছাড়াই স্বীকৃতি দেবে। প্রেক্ষাপট i. দেশের তথ্যপ্রযুক্তিতে গবেষণা এবং উচ্চশিক্ষাকে উৎসাহিত করার লক্ষ্যে এই আইআইআইটি-গুলি কাজ করবে। ii. বর্তমান পরিকল্পনা অনুসারে, ২০১০-এর ২৬ অক্টোবর কেন্দ্রীয় মন্ত্রিসভার অনুমোদনক্রমে ২০টি নতুন আইআইআইটি সরকারি-বেসরকারি অংশীদারিত্বে গড়ে ওঠার কাজ চলছে। ইতিমধ্যেই ১৫টি আইআইআইটি ২০১৭ সালের আইআইআইটি (পিপিপি) আইনের আওতায়ভুক্ত হয়েছে। বাকি পাঁচটি আইআইআইটি-কে আইনের তপশিল অনুসারে অন্তর্ভুক্ত করা হবে। ২০১৪ সালের দ্য ইন্ডিয়ান ইনস্টিটিউট অফ ইনফরমেশন টেকনলজি আইন এবং ২০১৭ সালের দ্য ইন্ডিয়ান ইনস্টিটিউট অফ টেকনলজি (সরকারি-বেসরকারি অংশীদারিত্ব) আইনের মাধ্যমে কেন্দ্র তথ্যপ্রযুক্তি ক্ষেত্রে সম্ভাব্য চ্যালেঞ্জগুলির মোকাবিলায় উদ্যোগী হয়েছে। /…
স্বাস্থ্য পরিষেবা ক্ষেত্রে ভারত ও জাপানের মধ্যে সহযোগিতা বৃদ্ধি চুক্তিতে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভা স্বাস্থ্য পরিষেবা ক্ষেত্রে ভারত ও জাপানের মধ্যে স্বাক্ষরিত সমঝোতা স্মারকপত্রে কর্মপরবর্তী অনুমোদন দিয়েছে। ২০১৮ সালের ২৯ অক্টোবর এই সমঝোতাপত্রটি স্বাক্ষরিত হয়। এই চুক্তি স্বাক্ষরের লক্ষ্য হ’ল – গুরুত্বপূর্ণ ওষুধ, শল্য চিকিৎসা ও জরুরি অবস্থা মোকাবিলার জন্য মানবসম্পদ উন্নয়ন, পরিষেবা প্রদানকারী কর্মীদের জন্য জাপানি ভাষার শিক্ষা কেন্দ্র স্থাপন, পরিষেবা প্রদানকারীদের ও কারিগরি শিক্ষা নবিশদের যথাযথভাবে প্রশিক্ষণের সাহায্য, শৌচাগার ব্যবস্থার মানোন্নয়ন, ভারতে, ভারত – জাপান উদ্ভাবন হাব তৈরি, ভারত – জাপান সরকারি – বেসরকারি অংশীদারিত্বে স্বাস্থ্য পরিষেবা মঞ্চ গঠন ইত্যাদি।